**Beszámoló
Völcsej Község Önkormányzata
2016. évi költségvetésének I. féléves végrehajtásáról**

**Tisztelt Képviselő-testület!**

Völcsej Község Önkormányzat 2016. I. félévi gazdálkodásának pénzügyi fedezetét folyamatosan biztosítottuk. A kötelező feladatainknak folyamatosan eleget tettünk, 2/2016.(II.24.) sz. költségvetési rendeletben elfogadott kiadásaink fedezete rendelkezésünkre állt.

Bankszámlánk, rövid lejáratú betéteink és pénztárunk nyitó egyenlege 2016. január 1-jén 10 374 eFt volt, záró egyenlegünk június 30-án 9 011 eFt.

2016. június 30-ig a folyó év februárjában elfogadott költségvetésünk nem került módosításra.

**Az önkormányzat bevételi előirányzatainak teljesülése az I. félév folyamán**

Az önkormányzat éves bevételi előirányzata, a finanszírozási bevétel figyelembe vételével, 74,56 %-ban,
 37 072 eFt összegben teljesült. Ebből költségvetési bevétel 14 716 eFt, felhalmozási bevétel nem keletkezett, finanszírozási bevétel 22 355 eFt előző évi maradvány igénybevétele.

A költségvetési bevételek 52,91 %-át a központi költségvetési támogatás adja. Ennek 64,38 % általános feladatokra felhasználható, a fennmaradó 35,62 % csak konkrét, kötelező (szociális, kulturális, közmunka) feladatok kiadásainak finanszírozására használható fel, szigorú elszámolásra kötelezett.

Az önkormányzat saját bevétele a fentiek tükrében csekély. Működési bevételünk alig keletkezik, a költségvetési bevételek mindössze 7,54 %-a (3203 eFt). Gerincét a vizközmű tulajdon bérbeadása jelenti, mely azonban effektív bevételt nem jelent, hiszen a bérleti díj az alapkezelő Sopron MJV Önkormányzatnál jelenik meg összegszerűen, Völcsej Önkormányzata csak könyveiben mutatja ki követelésként.

Másik pillérét a szociális étkezésből származó térítési díj bevétel jelenti, ennek azonban kiadási oldalon párja a vállalkozónak fizetett vásárolt élelmezés díja, vagyis szintén nem jelent nagyobb összegű saját bevételt.

**Közhatalmi bevételeinkről (teljesülés 46,77 %)**

A helyi adók az előirányzotthoz képest 44,86 %-os teljesülést mutatnak. Az adónem analitika szerinti követelése 4 099 eFt, a teljesítés 1 839 eFt.

Az átengedett központi adók teljesülése (gépjármű adó bevétel 40 %-a) 52,52 %-os.

**Finanszírozási bevételek**

Előző évi maradvány az eredeti költségvetésben 9 011 eFt volt. Ez egyenlő volt a 2015. évi záró pénzkészlettel. 2016. májusában az éves beszámoló elfogadásával módosult 22 355 eFt-ra, a kiadások bevételek egyenlegébe ugyanis beszámít a pénzforgalomban nem realizálódó összes bevétel és kiadás is, vagyis főként a vízközmű vagyon kapcsán felhalmozódott követelés-kötelezettség egyenlege módosította a maradványt.

**Kiadásainkról részletesen:**

A 2016. évi költségvetési rendeletben előirányzott kiadások főösszege a fél év folyamán 35 434 eFt-ról
49 168 eFt-ra változott. A fent említett bevétel növekedés kiadási oldalon a tartalék megnövelését hozta.
A személyi juttatások között megjelenő közfoglalkoztatással kapcsolatos bér előre nem tervezhető, így mindenképp év közbeni módosítás szükséges.

Költségvetési és finanszírozási kiadások részletezve:

 teljesítés eFt-ban %-ban ei-hez képes %-ban

-személyi juttatások 1 978 18,49 55,56

-munkaadókat terhelő járulékok 525 4,91 53,79

- dologi kiadások 2 639 52,26 52,26

- ellátottak pénzbeli juttatásai 52 1,59 25,76

- egyéb működési célú kiadások 285 5,65 75,76

- felhalmozási kiadások 2 240 20,94 15,81

- államháztartási megelőlegezés
 visszafizetése 554 5,18 100

A személyi juttatások és a hozzájuk kapcsolódó munkáltatói járulékok teljesítése, a dologi kiadások, a működési támogatások időarányosan történtek. A szociális és a felhalmozási kiadások teljesülése messze elmaradt a tárgyévre tervezett időarányos részétől.

Felhalmozási kiadások tekintetében a fél év folyamán fűtéskorszerűsítést hajtottunk végre a Fő u. 21. sz. alatt.
Első lakáshoz jutást segítő támogatást 1 fő igényelt és kapott.

Féléves gazdálkodásunkról összegezve elmondhatom, hogy bevételi előirányzataink nagy részben időarányosan teljesültek, fedezetül szolgálva kiadásainkra.
Kiadási előirányzataink a költségvetésben elfogadottak szerint alakultak, működésünk, gazdálkodásunk stabil, kötelezettségeinknek határidőre eleget teszünk.

Tisztelt Képviselő-testület!

Az előterjesztés alapján Völcsej Község Önkormányzatának 2016. I. félévi költségvetéséről szóló beszámolót a kiegészítő táblázatokkal együtt a Képviselő-testületnek elfogadásra javaslom.

Völcsej, 2016. szeptember 14.

 Szőke Attila
 polgármester